VIDEO Cum a scăpat o bunică din Israel de teroriștii Hamas invocând numele lui Lionel Messi/ Femeia de 90 de ani își așteaptă rudele ținute ostatice din 7 octombrie
"Eu sunt de unde este Messi", le-a spus Esther Cunio, în vârstă de 90 de ani, celor doi palestinieni înarmaţi şi mascaţi care tocmai îi invadaseră casa din sudul Israelului. Era dimineaţa zilei de 7 octombrie, iar Hamas îşi începuse seria de crime în comunităţile israeliene din apropierea graniţei cu Fâşia Gaza, inclusiv în kibbutzul Nir Oz, unde locuia Cunio. Bătrâna s-a născut în Argentina, transmite News.ro.
Ea a vorbit despre această întâlnire terifiantă într-un nou documentar despre ravagiile făcute de Hamas care se concentrează asupra comunităţii latino-israeliene. Documentarul se intitulează "Voces Del 7 De Octubre – Latino Stories of Survival" (Vocile lui 7 octombrie – Poveştile latino ale supravieţuirii), relatează Reuters.
"Eu sou de onde Messi é", disse Esther Cunio, de 90 anos, a combatentes mascarados que invadiram sua casa no sul de Israel. Era a manhã de 7 de outubro e o Hamas estava realizando uma matança em comunidades próximas de Gaza, inclusive onde Esthe estava morando. #LiveCNNBrasil pic.twitter.com/kG9brmsO35
— CNN Brasil (@CNNBrasil) March 21, 2024
După ce i-au intrat în casă, cei doi palestinieni înarmaţi au întrebat-o pe Esther Cunio unde se află restul familiei ei.
"Degeaba vorbiţi cu mine", le-am spus, "Pentru că nu vă cunosc limba. Tu vorbeşti arabă, iar eu vorbesc prost ebraica. Le-am spus: Eu vorbesc în spaniolă argentiniană", a povestit Cunio. "Iar ei m-au întrebat: Ce este Argentina?", a continuat femeia.
Atunci, ea a invocat numele legendarului atacant de fotbal Lionel Messi în timp ce încerca să comunice cu atacatorii într-o combinaţie de ebraică prost vorbită, spaniolă şi gesturi.
"Aşa că îi spun: Te uiţi la fotbal? Atunci el îmi spune: Da, da, îmi place fotbalul. Zic: Eu sunt din locul de unde este Messi. Atunci el îmi răspunde: Messi! Îmi place Messi", a povestit bunica Cunio.
Apoi, într-unul dintre cele mai suprarealiste momente ale dezastrului din 7 octombrie, un bărbat s-a aplecat peste Cunio, care stătea aşezată, şi-a pus puşca de asalt în poala ei, iar celălalt bărbat i-a fotografiat. "Şi-a pus mâna aşa", a povestit Cunio, întinzând două degete. "Şi ne-au făcut poza şi, ei bine, apoi au plecat", a relatat ea.
Imaginea cu Esther Cunio cu un AK-47 în poală şi cu atacatorul mascat cu un steag palestinian pe vesta militară a devenit virală pe reţelele sociale. Bărbatul purta o bandană a Jihadului Islamic, un grup armat mai mic care s-a alăturat atacului Hamas din 7 octombrie.
Într-o altă parte a kibbutzului Nir Oz, familia lui Cunio a fost luată ostatică. Nepoţii ei, David, în vârstă de 33 de ani, şi Ariel, în vârstă de 26 de ani, sunt încă ţinuţi în captivitate în Gaza. David a fost răpit împreună cu soţia sa şi copiii gemeni, care au fost ulterior eliberaţi în timpul scurtului armistiţiu din noiembrie, în schimbul unor deţinuţi palestinieni.
Acum, spune bunica Esther Cunio, aşteaptă întoarcerea "băieţilor ei de aur".
Atacul Hamas a declanşat războiul devastator din Fâşia Gaza, care durează de mai bine de cinci luni.
Atât Argentina, cât şi Peru au declarat că cetăţeni ai lor au fost ucişi în conflict, în timp ce Mexicul a declarat că are conaţionali printre cei răpiţi.
"Eu sou de onde Messi é", disse Esther Cunio, de 90 anos, a combatentes mascarados que invadiram sua casa no sul de Israel. Era a manhã de 7 de outubro e o Hamas estava realizando uma matança em comunidades próximas de Gaza, inclusive onde Esthe estava morando. #LiveCNNBrasil pic.twitter.com/kG9brmsO35
— CNN Brasil (@CNNBrasil) March 21, 2024
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank